………(sz) napirend

# E L Ő T E R J E S Z T É S

## a Képviselő-testület 2015. május 28-ai ülésére

Tárgy: Alapítványok támogatása -

2015. évi Oktatásfejlesztési-, Közművelődési- és Kapcsolattartás a határon túli magyar iskolákkal Keretből.

### Készítette: ……………………………Ötvös Zoltán

Művelődési Iroda vezetője

##### Egyeztetve:…………………………….. Dankó Virág

alpolgármester

Látta:…………………………………….dr. Szalai Tibor

jegyző

### A napirend tárgyalása zárt ülést nem igényel.

#### Tisztelt Képviselő-testület!

Budapest Főváros II. Kerületi Önkormányzat Képviselő-testülete a 2/2015.(II. 27.) önkormányzati rendelet 9. sz. tábla II. *Egyéb működési célú támogatások áht-n kívülre* *a.* *Non-profit szervezeteknek* 1. sorszám alatt **Oktatásfejlesztési Keretre 8 MFt**-ot,

2. sorszám alatt **Közművelődési Keretre** **5 MFt**-ot, a 16. sorszám alatt **Kapcsolattartás a határon túli magyar iskolákkal Keretre 2 MFt-ot** hagyott jóvá.

A hivatkozott rendelet 11.§ (1) bekezdés *b)* pontjában foglaltak szerint az Oktatásfejlesztési-, a Közművelődési- és a Kapcsolattartás a határon túli magyar iskolákkal Keret esetében felhasználási jogkörrel a Közoktatási, Közművelődési, Sport és Informatikai Bizottság rendelkezik.

A rendelet 11.§ (4) bekezdésében foglaltak szerint „***Az Alapítványok támogatására vonatkozó döntés nyomán a támogatás csak a Képviselő-testület jóváhagyásával folyósítható”.***

A Közoktatási, Közművelődési, Sport és Informatikai Bizottság a 2015. évre a ***támogatások*** ***felhasználását*** a 2015. május 5-ei ülésén megtárgyalta:

1. Az **Oktatásfejlesztési Keret** terhére kiírt **20-01** regisztrációs számú, ***A II. kerületben működő nem állami, nem önkormányzati fenntartású nevelési-oktatási intézmények, civil-szervezetek által szervezett táborok támogatása*** pályázatot összesen 1 000 eFt-tal támogatja a KKSI Bizottság 59/2015. (V.05.) számú határozatával, melyből **580 eFt** támogatást javasol az alapítványok részére.

2. A **Közművelődési Keret** terhére kiírt **20-02** regisztrációs számú, ***A II. kerületben működő nem állami, nem önkormányzati nevelési-oktatási intézmények, civil-szervezetek által szervezett kulturális programok, rendezvények, események támogatása*** pályázatot a KKSI Bizottság 60/2015. (V.05.) számú határozatával összesen 2 300 eFt-tal támogatja, melyből az alapítványok részére **1 040 eFt** támogatást javasol.

3. A **Kapcsolattartás a határon túli magyar iskolákkal Keret** terhére kiírt **20-03** regisztrációs számú, ***A II. kerületben működő nem állami fenntartású oktatási intézmények és a határon túli magyar iskolák tanulói kapcsolattartásának támogatására*** kiírt pályázatot a KKSI Bizottság 62/2015. (V.05.) számú határozatával összesen 500 eFt-tal támogatja, melyből az alapítványok számára **160 eFt** támogatást javasol.

A támogatások regisztráció szerinti elosztását a határozat melléklete tartalmazza.

## Határozati javaslat

A Képviselő-testület úgy dönt, hogy a 2/2015.(II.27.) önkormányzati rendelet 9. sz. tábla II. *Egyéb működési célú támogatások áht-n kívülre* *a.* *Non-profit szervezeteknek* 1. sorszám alatti **Oktatásfejlesztési Keretből**, a 2. sorszám alatti **Közművelődési Keretből** és a 16. sorszám alatti **Kapcsolattartás a határon túli magyar iskolákkal Keretből** az **alapítványi fenntartású intézményeknek** nyújtott támogatás átadását - a határozat melléklete szerinti tartalommal - jóváhagyja.

**Felelős:** Polgármester

**Határidő:** 2015. május 29.

(A határozat meghozatalához egyszerű többségű szavazás szükséges.)

#### B u d a p e s t, 2015. május 12.

Dr. Bíró Zsolt KKSI Bizottság elnöke

